ארמון איטאמאראטי

ארמון איטאמאראטי (בפורטוגזית: Palácio Itamaraty), מכונה גם ארמון הקשתות (Palácio dos Arcos), הוא המטה של משרד החוץ בברזיל. הוא ממוקם בברזיליה, בירת ברזיל. הבניין תוכנן על ידי האדריכל אוסקר נימאייר ונחנך ב-21 באפריל 1970. הוא ממוקם ממזרח לבניין הקונגרס הלאומי של ברזיל לאורך הציר המונומנטלי, ליד פראסה דוס טרס פודרס (כיכר שלוש הרשויות).

בברזיל, איטאמאראטי משמש בדרך כלל כמטונימיה עבור משרד החוץ. מקור השם הוא מהארמון בריו דה ז'ניירו שהיה מטה המשרד לפני שהבירה והממשלה של ברזיל הועברו לברזיליה.

 גלריה 

קישורים חיצוניים



קטגוריה:מבנים שתכנן אוסקר נימאייר
קטגוריה:ברזיליה: מבנים
קטגוריה:ברזיל: יחסי חוץ